Другое вынікае з першага. Калі ты не толькі бачыш шмат розных людзей, але і робіш з імі супольную справу. Вы разам займаецеся, танчыце на вечарынах, да дзяўчат заляцаецеся… Атрымліваецца, што ты бачыш чалавека, разумееш яго культуру, а пасля ты з гэтым чалавекам яшчэ робіш супольную справу. І вось гэта я лічу найлепшым у адукацыі. Магчымасць зразумець, што на іншай частцы свету жыве такі самы чалавек. У яго можа быць іншы колер скуры, іншая рэлігія, але гэта такі самы падлетак, як і ты, што захапляецца тымі самымі рэчамі. Гэта было цікавым, добрым, карысным адкрыццём.